Június 29-én Westminsterben rövid összecsapás után messzire kergetett két századnyi uniós lovasságot a Baltimore-ba vezető út mentén, s ezzel szerinte nagy pánikot keltett a városban. Előőrse találkozott Judson Kilpatrick dandártábornok Hanoveren keresztül vonuló lovasságával és június 30-án szétkergette azt. A Hanoveri ütközet azonban csak akkor ért véget, miután Kilpatrick újraszervezte embereit és kiűzte a konföderációs lovasságot a városból. Stuart értékes zsákmánya birtokában inkább annak védelmével törődött, mintsem Kilpatrick legyőzésével. 33 kilométeres éjszakai utat megtéve kimerült erői július 1-jén elérték Dovert, miközben a Gettysburgi csata részvételük nélkül kezdődött el.